ಕೊರೊನಾ ಮಾರ್ಗಸೂಚಿ ಧಿಕ್ಕರಿಸಿ ಪಲ್ಲಕ್ಕಿ ಉತ್ಸವ, ಪೊಲೀಸ್ ಜೀಪ್ಗೆ ಡಿಕ್ಕಿ ಕೊಪ್ಪಳ: ಕೋವಿಡ್19 ಮಾರ್ಗಸೂಚಿಯನ್ನ ಧಿಕ್ಕರಿಸಿ ಕೊಪ್ಪಳ ಜಿಲ್ಲೆಯಲ್ಲಿ ಅಡ್ಡಪಲ್ಲಕಿ ಉತ್ಸವ ನಡೆಸಲಾಗಿದೆ. Download the Newsfirstlive app ಇಲ್ಲಿನ ಕುಷ್ಟಗಿ ತಾಲೂಕಿನ ದೋಟಿಹಾಳ ಗ್ರಾಮದಲ್ಲಿ ಸುಕುಮುನಿ ತಾತಾನವರ ಅಡ್ಡಪಲ್ಲಕಿ ಉತ್ಸವವನ್ನು ನಡೆಸದಂತೆ ಸೂಚಿಸಲಾಗಿತ್ತು. ಆದರೆ ನಿನ್ನೆ ರಾತ್ರಿ ಭಕ್ತರು ಪೊಲೀಸರ ಎದುರೇ ಮಠದ ಗೇಟ್ ಮುರಿದು ಅಡ್ಡಪಲ್ಲಕ್ಕಿ ಹೊರ ತಂದಿದ್ದಾರೆ. ಅಲ್ಲದೆ ಅಡ್ಡಪಲ್ಲಕ್ಕಿಯಿಂದ ಪೊಲೀಸ್ ಜೀಪ್ಗೂ ಡಿಕ್ಕಿ ಹೊಡೆಸಿದ್ದಾರೆ. ಈ ಹಿನ್ನೆಲೆಯಲ್ಲಿ ಸ್ಥಳದಲ್ಲಿ ತಡರಾತ್ರಿಯವರೆಗೂ ಗೊಂದಲ ಉಂಟಾಗಿತ್ತು. ಮೇಲಾಧಿಕಾರಿಗಳು ಸ್ಥಳಕ್ಕೆ ಆಗಮಿಸಿ, ಭಕ್ತರ ಮನವೊಲಿಸಲು ಪಟ್ಟ ಪ್ರಯತ್ನ ಕೂಡ ವಿಫಲವಾಯ್ತು.